За медицината

За медицината (изворно на латински: De Medicina) ― медицински трактат од 1 век од Аул Корнелиј Келс, римски енциклопедист и можеби (но не веројатно) лекар. Тоа е единствениот преживеан дел од многу поголема енциклопедија; сè уште преживеале само мали делови од деловите за земјоделството, воената наука, говорништвото, јуриспруденцијата и филозофијата. За медицината се заснова на знаење од дела на старогрчки јазик дела и е сметан за најдобар преживеан трактат за александриската медицина. Тој е, исто така, првиот целосен учебник за медицина што е отпечатен, и има „енциклопедиски аранжман што ја следи триделната поделба на медицината во тоа време, како што била воспоставена од Хипократ и Асклепијад – исхрана, фармакологија и хирургија“. Ова дело ги опфаќало и темите за болести и терапија. Секциите го детализираат отстранувањето на истрелните оружја, запирање на крварење, спречување на воспаление, дијагноза на внатрешни болести, отстранување на камења во бубрезите, ампутација на екстремитети и така натаму.

Изворното дело било објавено некое време пред 47 н.е. Се состоело од осум книги со високо ценет латински текст. Предметот е поделен на следниов начин:

 Книга I – Исхрана, хигиена и придобивките од вежбањето.
 Книга II - Причината за болеста, нејзините симптоми и прогноза.
 Книга III – Третман на болести, вклучително и обична настинка и пневмонија.

Тој ги класифицирал менталните нарушувања на: френитис, делириум со треска; меланхолија, депресија; еден поради лажни слики и нарушено расудување, веројатно шизофренија; делириум поради страв; летаргија, кома; и morbus comitialis, епилепсија. Поимот „insania“ (лудост) прв го употребил тој. Методите на лекување вклучувале крварење, заплашување на пациентот, повраќање, клизма, целосна темнина и лушпа од афион или буника, и пријатни како музикотерапија, патување, спортување, читање на глас и масажа. Тој бил свесен за важноста на односот лекар-пациент.

 Книга IV – Анатомски описи на избрани болести.
 Книга V – Лекови, вклучувајќи опијати, диуретици, пургативи и лаксативи.
 Книга VI – Чирови, кожни лезии и болести.
 Книга VII – Класични зафати, како што се литотомија и отстранување на перде.
 Книга VIII – Третман на исчашување и фрактури.

За медицината била позната во средниот век до 9 или 10 век,Celsus: De Medicina, Florence 1478, Part I но подоцна била изгубена до 15 век. Таа била првата медицинска книга што била отпечатена, во Фиренца, 1478 година.

 Наводи 

 Надворешни врски 

 De Medicina на LacusCurtius (изворно на латински и англиски превод)


Категорија:Народна медицина
Категорија:Медицински прирачници
Категорија:Антички енциклопедии
Категорија:Медицински енциклопедии
Категорија:Енциклопедии на латински јазик
Категорија:Книжевност на класичен латински јазик
Категорија:Книги на латински јазик од 1 век